മോന്സണിന്റെ പക്കല് കരീന കപൂറിന്റെ പേരില് രജിസ്റ്റര് ചെയ്ത കാറും ചേര്ത്തലയില് പൊടിപിടിച്ച് കിടക്കുന്നു ചേര്ത്തല: ബോളിവുഡ് നടി കരീന കപൂറിന്റെ പേരില് രജിസ്റ്റര് ചെയ്ത കാറും മോന്സണിന്റെ പക്കല് ഉണ്ടെന്ന് കണ്ടെത്തല്. കാര് ഒരു വര്ഷത്തിലധികമായി ചേര്ത്തല പൊലീസ് സ്റ്റേഷന് കോംപൗണ്ടില് സൂക്ഷിച്ചിരിക്കുകയാണ്. ശ്രീവത്സം ഗ്രൂപ്പുമായുള്ള കേസിനേത്തുടര്ന്നാണ് കാര് പോലീസ് പിടിച്ചെടുത്തത്.ചേര്ത്തല സ്റ്റേഷനില് ഉള്ള 20 ആഡംബരക്കാറുകള്ക്കൊപ്പമാണ് കരീനയുടെ പേരിലുള്ള കാറുമുള്ളത്.ശ്രീവത്സം ഗ്രൂപ്പുമായുള്ള കേസിനേത്തുടര്ന്ന് ഇരുപയോളം കാറുകളാണ് മോണ്സണിന്റെ പക്കല്നിന്ന് പോലീസ് പിടിച്ചെടുത്തത്. മോണ്സണ് മാവുങ്കല് വാഹനത്തിന്റെ രേഖകള് ഹാജരാക്കിയില്ലെന്നും പോലീസ് വ്യക്തമാക്കി. മഹാരാഷ്ട്ര രജിസ്ട്രേഷനിലുള്ള ഈ കാറിന്റെ രജിസ്ട്രേഷന് ഇത് വരെ മാറ്റാത്തത് സംബന്ധിച്ചും വാഹനം മോണ്സണിന്റെ പക്കല് എങ്ങനെ എത്തി എന്നത് സംബന്ധിച്ചും വ്യക്തതയില്ല. 2007ല് മുംബൈയില് രജിസ്റ്റര് ചെയ്തതാണ് വാഹനം. കരീന കപൂറിന്റെ മുംബൈയിലുള്ള വിലാസത്തിലാണ് കാറിന്റെ രജിസ്ട്രേഷനുള്ളത്. വാഹന റജിസ്ട്രഷനിലും മോന്സണ് മാവുങ്കല് വലിയ ക്രമക്കേട് നടത്തിയതായി അന്വേഷണ സംഘം കണ്ടെത്തിയിട്ടുണ്ട്.